หุ้นสหรัฐปิดในแดนบวกหลังผันผวนตลอดทั้งวัน
ตลาดหุ้นสหรัฐฯซื้อขายผันผวนก่อนปิดบวกเล็กน้อย&nbsp; ขณะที่น้ำมันดีดกลับเกือบ1ดอลลาร์ จากข้อมูลคลังพลังงานสหรัฐฯ&nbsp;
6 ม.ค. 2554

ตลาดหุ้นสหรัฐฯซื้อขายผันผวนก่อนปิดบวกเล็กน้อย  ขณะที่น้ำมันดีดกลับเกือบ1ดอลลาร์ จากข้อมูลคลังพลังงานสหรัฐฯ 
ตลาดหุ้นสหรัฐฯวานนี้(5 ม.ค.) ผันผวนตลอดทั้งวัน ก่อนปิดในแดนบวก จากข้อมูลอันสดใสของภาคบริการและตัวเลขการจ้างงานที่เพิ่มขึ้นอย่างน่าประหลาดใจของภาคเอกชน       ดัชนีหุ้นดาวโจนส์ เพิ่มขึ้น 32.70 จุด (0.28 เปอร์เซ็นต์) ปิดที่ 11,723.88 จุด แนสแดค เพิ่มขึ้น 20.95 จุด (0.78 เปอร์เซ็นต์) ปิดที่ 2,702.20 จุด เอสแอนด์พี เพิ่มขึ้น 6.39 จุด (0.50 เปอร์เซ็นต์) ปิดที่ 1,276.58 จุด ขณะที่ราคาน้ำมัน กลับมาขยับขึ้นอีกครั้ง จากรายงานคลังพลังงานสำรองสหรัฐฯลดฮวบฮาบ สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกุมภาพันธ์ เพิ่มขึ้น 92 เซนต์ ปิดที่ 90.30 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 97 เซนต์ ปิดที่ 95.50 ดอลลาร์ต่อบาร์เรล